brønnbåt
Store norske leksikon,Teknologi og industri,Fiskeri og havbruk,Norske fiskerier,Fiskeredskaper og fartøy
Brønnbåt (kvase) er et fartøy for transport av levende fisk. Brønnbåt skiller seg fra andre fartøyer ved at lasterommet er innredet for sirkulasjon av friskt sjøvann, slik at fisk kan overføres levende til lasterommet i brønnbåten og svømme fritt omkring under transport.
De fleste moderne brønnbåter blir i dag konstruert for å frakte levende oppdrettsfisk. Dette kan være smolt fra settefiskanlegg på land, til merder i sjøen, eller fisk som skal fraktes mellom ulike oppdrettslokaliteter eller til slakteri. De moderne brønnbåtene har også utstyr for å utføre avlusning, telling og sortering av oppdrettsfisk. Les mer i Store norske leksikon norsk fiskerihistorie fiskeoppdrett